News Room 365 WATCH LIVE TV
UPI:యూపీఐ ప్రోత్సాహ‌కాల ర‌ద్దు!
కేంద్ర ప్ర‌భుత్వం  ఎవ‌రూ ఊహించ‌ని విధంగా వ్యాపారుల్లో డిజిట‌ల్ లావాదేవీల‌ను పెంచేందుకు ప్ర‌వేశ‌పెట్టిన ప్రోత్సాహ‌కాల‌ను ర‌ద్దు చేసింది.
Samayam Telugu | Updated:
Jul 12, 2018, 10:58AM IST
కేంద్ర ప్ర‌భుత్వం వ్యాపారుల్లో డిజిట‌ల్ లావాదేవీల‌ను పెంచేందుకు ప్ర‌వేశ‌పెట్టిన ప్రోత్సాహ‌కాల‌ను ర‌ద్దు చేసింది. వినియోగ‌దారుల నుంచి చెల్లింపుల‌ను యూపీఐ విధానంలో అంగీక‌రిస్తే రూ.1000 వ‌ర‌కూ ఇచ్చే బ‌హుప‌తి ప‌థ‌కాన్ని ఆపేసింది. అదే విధంగా వినియోగ‌దారుల‌కు సైతం యూపీఐ చెల్లింపుల చేస్తే రూ.500 ఇచ్చే క్యాష్ బ్యాక్ ప‌థ‌కాన్ని సైతం విత్ డ్రా చేసుకున్నారు. అదే స‌మ‌యంలో భీమ్ యాప్ యూజ‌ర్ల‌కు రూ.150 వ‌ర‌కూ ప్రోత్సాహాకాలిచ్చే ప‌థ‌కాన్ని కొత్త‌గా తీసుకువ‌చ్చారు.
కేంద్రం హ‌ఠాత్తుగా తీసుకున్న ఈ నిర్ణ‌యం పేమెంట్ స‌ర్వీస్ ప్రొవైడ‌ర్ల‌కు షాక్ ఇచ్చింది. యూపీఐ లావాదేవీల్లో చెప్పుకోద‌గ్గ పురోగ‌తి ఉన్న‌ప్ప‌టికీ రిటైల్ చెల్లింపుల్లో డిజిట‌ల్ పేమెంట్లు చేసే లావాదేవీల సంఖ్య ఇంకా ఎంతో పెర‌గాల్సి ఉంది.
ఈ ఏడాది మార్చి నెల‌లో... నోట్ల ర‌ద్దు స‌మ‌యంలో ప్ర‌క‌టించిన క్యాష్ బ్యాక్ స్కీమ్ కొన‌సాగిస్తామ‌ని దాన్ని మార్చి,2019 వ‌ర‌కూ పొడిగిస్తామ‌ని కేంద్రం ప్ర‌క‌టించింది. కాని ఇప్పుడు అర్ధాంత‌రంగా ఆపేసింది. క‌నీసం రూ.100 విలువ క‌లిగిన లావాదేవీల‌ను నెల‌లో 20 వ‌ర‌కూ చేస్తే వినియోగ‌దారుల‌కు రూ.25 రివార్డు వ‌చ్చేది.